ai4bharat/Pralekha huggingface dataset:
سائنس اور ٹیکنالوجی کی وزارت
برکس ایس ٹی آئی اسٹیرنگ کمیٹی میں 2022 کی سرگرمیوں پر تبادلہ خیال :ہندوستان پانچ پروگراموں کی میزبانی کرے گا
سترہ جنوری 2022 کو برکس سائنس ٹیکنالوجی انوویشن  اسٹیرنگ کمیٹی کی پندرہویں میٹنگ میں ہوئے تبادلۂ خیال کے مطابق ہندوستان 2022 میں پانچ پروگراموں کی میزبانی کرے گا جو ہیں:۔ برکس اسٹارٹ اپس فورم میٹنگ، توانائی بایو ٹیکنالوجی ، بایو میڈیسن ، آئی سی ٹی اور ہائی پرفارمنگ کمپوٹنگ پرورکنگ گروپوں کی میٹنگ، STIEP کے طور پر آغاز ۔
ورچوئل طریقے سے ہوئی میٹنگ میں برکس STI سرگرمیوں پر بات چیت ہوئی۔ ہندوستان نے جنوری 2022 سے برکس کی سربراہی کامیابی کے ساتھ چین کو سونپ دی ہے۔ 2022 کے لئے برکس کا مرکزی موضوع ہے۔’’اعلیٰ درجے کی برکس ساجھیداری کے ذریعہ عالمی ترقی کے ایک نئے دور میں داخلہ‘‘۔ اس سا ل کے دوران وزراء کی سطح پر اور برکس چوٹی کانفرنس سمیت متعدد شعبہ جاتی پروگرام اور میٹنگوں کا اہتمام کیا جائے گا۔
برکس ایس ٹی آئی قائمہ کمیٹی کی میٹنگ میں برکس ممالک کے سائنس کے وزراء اور غیر ملکی مشن کے نمائندے شریک تھے۔ ہندوستان کی جانب سے سائنس اورٹیکنالوجی محکمے میں بین الاقوامی تعاون کے مشیر اور سربراہ جناب سنجیو کمار ورشنے نے قیادت کی۔
ورچوئل طریقے سے ہوئی میٹنگ میں چین کی جانب سے پورے سال کی جانے والی سرگرمیوں کا تفصیلی خاکہ پیش کیا گیا۔ ان میں موضوعاتی میٹنگیں، برکس کے نوجوانوں سائنسدانوں کی کانفرنس ، سینئر افسران اور وزراء کی سطح کی میٹنگیں شامل ہوں گی۔ مجموعی طور پر 25 پروگرام منعقد کئے جائیں گے جن میں سے پانچ کی میزبانی ہندوستان کرے گا۔ DPIIT برکس اسٹارٹ اپس فورم اور اختراعی علوم کے مرکز کے قیام کے لئے خاص عاملہ ایجنسی ہے۔ برکس کے نوجوان سائنسدانوں کی کانفرنس ستمبر 2022 میں ورچوئل طریقے سے ہوگی اور بنیادی طور پر جن موضوعات کا احاطہ کیا جائے گا ان میں کاربن پیک سے نمٹنے ، بایو میڈیسن، مصنوعی ذہانت، میٹریل سائنس اور جدید زراعت کے موضوع شامل ہیں۔
چین نے ستمبر 2022 میں برکس ایس اینڈ ٹی وزارتی میٹنگ اور سینئر افسروں کی میٹنگ کی میزبانی کی تجویز رکھی ہے۔ میٹنگ کا بنیادی موضوع سائنس اور ٹیکنالوجی سب کے لئے کھلی ، تمام لوگوں کی شمولیت والی اور ایک دوسرے کو دستیاب کرانے کو فروغ دینا ہوگا۔ وزارتی میٹنگ کے ساتھ ساتھ ایک نمائش کا اہتمام کیا جائے گا جس میں برکس فریم ورک پروگرام  کے تحت ہونے والے کامیاب پروجیکٹوں کے نتائج کو پیش کیا جائے گا۔
میٹنگ میں سائنسی پروگراموں کے برکس کلنڈر کو حتمی شکل دینے پر بھی بات ہوئی۔ اس بات پر اتفاق کیا گیا کہ اس مہینے کے آخر تک تمام ممالک میٹنگ کی تاریخوں مقام اور اس کے خاکے کا اعلان کریں گے۔ ہندوستان نے سرِدست STIEP ورکنگ گروپ میٹنگ کے لئے 23 اور 24 مارچ اور برکس اسٹارٹ اپس فورم کی میٹنگ کے لئے مئی / جون 2022 تجویز کئے ہیں۔
شہری ہوابازی کی وزارت
اُڑان 4.1 کےتحت مزید راستوں کی تجویز
چھوٹے ایئر پورٹس کو باہم مربوط کرنے پر اُڑان 4.1 کی خاص توجہ
ساگر مالا سی پلین سروسز کے تحت نئے روٹس کی تجویز
حکومت ہند کی طرف سے شروع کئے گئے‘ آزادی کا امرت مہوتسو،کے افتتاح کے موقع پر شہری ہوا بازی کی وزارت نے اُڑان 4.1نیلامی عمل کے تحت تقریباً 392 روٹس کی تجویز پیش کی ہے۔علاقائی مربوط کاری اسکیم- اُڑے دیش کا عام ناگرک شہری ہوا بازی کی وزارت کی ایک خاص اسکیم ہے۔جس کا مقصد ملک کے کونے کونے میں لوگوں کے لئے ہوائی سفر کو کفایتی بنانا ہے۔اس اسکیم کا ہدف شمولیاتی قومی اقتصادی ترقی، روزگار کے مواقع اور ملک بھر میں نقل وحمل کے ڈھانچے کی ترقی میں اضافہ کرنا ہے۔آج تک اُڑان منصوبے کے تحت 325 روٹس اور56 ہوائی اڈے جن میں 5 ہیلی پورٹس اور 2 واٹر ایر و ڈرم شامل ہیں،کو فعال بنایا جاچکا ہے۔
اُڑان 4.1 کی خاص توجہ چھوٹے ہوائی اڈوں کو خصوصی ہیلی کاپٹروں اور سمندری طیاروں کے روٹس کے ساتھ باہم مربوط کرنے پر مرکوز ہے۔اس کے علاوہ بندرگاہوں ، جہاز رانی اور آبی راستوں کی وزارت کے مشورے سے ساگر مالا سی پلین سروسز کے تحت کچھ نئے روٹوں کی تجویز بھی پیش کی گئی ہے۔
شہری ہوا بازی کی وزارت کی جوائنٹ سکریٹری محترمہ اوشا پدھی نے بتایا کہ‘‘ نیلامی کی چار کامیاب ادوار کے بعد خصوصی اُڑان 4.1 بولی لگانے کے دور کے لئےترجیحی راستوں کے لئے، جن کو اُڑان کے تحت نہیں لایا گیا تھا، بولی لگانے والوں کو دعوت دی گئی ہے۔ اس بولی لگانے کے دور میں ان روٹس کو شامل کیاجائے گا، جن کے لئے ریاستی حکومت/مرکز کے زیر انتظام علاقے کی انتظامیہ نے خاص طور پر درخواست کی ہو اور ان روٹس کو بھی جنہیں پہلے منسوخ/ختم کردیا گیا ہو۔ہم نے مشاہدہ کیا ہے کہ بہت سی ٹیئر -2 اور ٹیئر-3کی زبردست مانگ ہے، جس سے ان علاقائی راستوں کی ضرورت اور اہمیت کا پتہ چلتا ہے۔ہم اپنے ملک کو ایک مضبوط ترین ہوائی مربوط کاری نیٹ ورک سے آراستہ کرنے کا ارادہ رکھتے ہیں’’۔
اُڑان4.1 کے تحت ایئر لائنس کو کچھ کارگزاری کی سہولیات مہیا کرا دی گئی ہیں تاکہ چھوٹے شہروں/ہوائی پٹیوں کو منسلک کرنے کے لئے مناسب آپریشن ماڈلس کو یقینی بنایا جاسکے۔اس کے علاوہ این ایس او پی کے تحت بحری طیاروں، فکسڈ ونگ ایئر کرافٹ اور ہیلی کاپٹروں کو اُڑان 4.1 کے تحت فراہم کردہ آر سی ایس روٹس پر اُڑانیں بھرنے کی اجازت دی جائے گی۔
بولی سے متعلق دستاویز، نیشنل انفارمیٹکس سینٹر کے سینٹرل پروکیورمنٹ پورٹل پر اپ لوڈ کردی گئی ہے۔ جس میں خواہش مند ایئر لائنس کو بولی لگانے کی دعوت دی گئی ہے۔ توقع ہے کہ بولی لگانے کا عمل 6 ہفتوں کے اندر مکمل ہوجائے گا۔
کوئلے کی وزارت
کوئلے کی وزارت نے جھریااوررانی گنج ماسٹرپلان کو آگے بڑھانے کے لئے ورک شاپ کا انعقاد کیا
نئی دہلی،14؍جولائی :بھارت سرکار میں کوئلے کی وزارت نے آج کول انڈیالمیٹڈ کی جھارکھنڈمیں واقع معاون کمپنی سینٹرل کول فیلڈز لمیٹڈ میں ‘جھریااوررانی گنج ماسٹرپلان کے لئے آگے کاراستہ ’ کے تعلق سے ایک روزہ ورکشاپ کا انعقاد کیا۔ورکشاپ کا انعقاد جھریا اور رانی گنج  میں متاثرہ کنبوں کی بازآبادکاری کے لئے انھیں محفوظ مقامات پرجلد از جلد پہنچانے کے مقصد سے کیاگیا۔
جھارکھنڈ کے جھریااورمغربی بنگال کے رانی گنج کول فیلڈز میں کسی بھی طرح کے قدرتی حادثات سے بچنے کے لئے اور متاثرہ کنبوں کی بازآبادکاری سمیت انھیں محفوظ مقامات پرپہنچانے کے لئے ماسٹرپلان تیارکیاگیا۔ بھارت کوکنگ کول لمیٹڈ  اور ایسٹرن کول فیلڈز لمیٹڈ  کول انڈیا کی دونوں معاون کمپنیوں کی بالترتیب جھریا اوررانی گنج میں کوئلے کی سرگرم کان کنی ہیں ۔
اس ورکشاپ میں بھارت کی کوئلہ وزارت  کے ایڈیشنل سکریٹری جناب ،ونود کمارتیواری بھارت سرکارکی کوئلہ وزارت میں جوائنٹ سکریٹری جناب بی پی پتی اور دیگر سرکردہ شخصیات شریک ہوئیں ۔
افتتاحی خطاب میں ایڈیشنل سکریٹری ، ایم اوسی ، جناب ونودکمارتیواری نے کہاکہ جھریا اوررانی گنج میں کوئلہ اکثریتی علاقوں میں رہ رہے لوگوں کی حفاظت کے تعلق سے سرکاربہت سنجیدہ ہے ۔ انھوں نے کہاکہ کمپنی کی اعلیٰ ترجیح نئی تکنیکوں کا استعمال کرتے ہوئے جھریامیں آگ بجھانے کاعمل ہوناچاہیئے ۔انھوں نے آگے کہاکہ ای سی ایل کے ذریعہ فعال سطحی آگ کے علاقوں میں سرگرمی سے آگ بجھانے کا کام کیاگیا لیکن جھریامیں آگ ایک چیلنج بناہواہے ۔
شرکاء سے خطاب کرتے ہوئے سی آئی ایل کے تکنیکی ڈائرکٹرجناب ونئے دیال نے کہاکہ جھارکھنڈ میں آگ کے مسئلہ کوحل کرنے کے لئے سی آئی ایل پرعزم ہے اور سابق میں اس سمت میں متعدد سائنسی مطالعہ کئے جاچکے ہیں ۔ جھارکھنڈ حکومت میں کان کنی کے سکریٹری جناب کے سریواسن نے بھی کوکنگ کول سمیت ریاست میں معدنیات کی اہمیت پرزوردیا۔
تکنیکی اجلاس سے قبل سی سی ایل کے سی ایم ڈی جناب پی ایم پرساد جنھیں بی سی سی ایل کی اضافی ذمہ داری سونپی گئی ہے ، انھوں نے ورکشاپ میں شامل ہونے والی سرکردہ شخصیات اور سینیئر افسران کا خیرمقدم کیا۔
اس ورکشاپ کا انعقاد دن بھرکے لئے کیاگیا ، جس دوران دوتکنیکی سیشن بھی منعقد کئے گئے ۔ اول سیشن کی صدارت جوائنٹ سکریٹری ، ایم او سی جناب بی پی پتی نے کی ، جس میں دھنباد کے موجودہ اور سابق ڈپٹی کلکٹرنے جھریاماسٹرپلان کے بارے میں حقیقی صورت حال سے واقف کرایا۔ انھوں نے کہاکہ جھریابازآبادکاری اورترقیاتی اتھارٹی  ان کاموں کو ترجیح دے رہی ہے جس سے متاثرہ کنبوں کو محفوظ مقامات پر پہنچایاجاسکے ۔ جناب پیوش کماراس تکنیکی اجلاس کے شریک صدرتھے ۔
دوسرے سائنسی اجلاس کی صدارت بی سی سی ایل کے ڈائرکٹرجناب چنچل گوسوامی نے کی ۔جس میں آئی ایس ایم دھنباد کے پروفیسر جناب وی کے سنہانے جھریامیں آگ بجھانے کے لئے ماضی میں کی گئی کوششوں کے بارے میں بات کی ۔
بجلی کی وزارت
ین ٹی پی سی نے مالی سال 21-2020کے لئے وزارت بجلی کے ساتھ مفاہمت نامے پردستخط کئے
عمدہ درجہ بندی کے تحت پیداوارکا ہدف 340بی یو مقررکیاگیاہے
بنیادی خرچ کاہدف 21000کروڑروپے اور 98000کروڑروپے کا محصول ہدف بھی مفاہمت نامے کا حصہ ہے
نئی دہلی ،30ستمبر:این ٹی پی سی نے حکومت ہند کی وزارت بجلی کے ساتھ مفاہمت نامے  پردستخط کئے ہیں ، جس میں 29.09.2020کو سال 21-2020کے لئے اہم اہداف مقررکئے گئے ہیں ۔
عمدہ زمرے کے تحت 21-2020کے لئے اہم اہداف میں 340بی یو بجلی کی پیداوار ، 15ایم ایم ٹی کوئلے کی پیداوار ، 21000کروڑکا بنیادی خرچ اور آپریشن سے 98000کروڑکا محصول شامل ہے ۔مفاہمت نامے میں دیگرمالیاتی معیارات بھی شامل ہیں ۔
وزارت اطلاعات ونشریات
ڈیجیٹل پلیٹ فارموں نے شفافیت کو فروغ دیا ہے: پرکاش جاوڈیکر
ڈیجیٹل میڈیا سے متعلق نئی رہنما ہدایات متعدد پلیٹ فارموں کو یکساں مواقع دستیاب کراتے ہیں
حکومت خودانضباطی کی حمایت کرتی ہے
ممبئی، 20 /مارچ 2021 ۔ اطلاعات و نشریات کے مرکزی وزیر جناب پرکاش جاوڈیکر نے آج زور دے کر کہا کہ ڈیجیٹل تکنیک پلیٹ فارموں نے شفافیت کو فروغ دینے اور حکمرانی سے متعلق معاملات میں بدعنوانی سے پاک ماحول سازی میں ایک اہم رول ادا کیا ہے۔
ممبئی میں ایک نجی ٹی وی نیٹ ورک کے ذریعہ منعقدہ ایک ڈیجیٹل میڈیا کنکلیو سے خطاب کرتے ہوئے جناب جاوڈیکر نے کہا کہ او ٹی ٹی سے متعلق نئی رہنما ہدایات کے توسط سے حکومت نے متعدد ڈیجیٹل پلیٹ فارموں، چاہے الیکٹرانک ، پرنٹ یا ڈیجیٹل میڈیا کوئی بھی ہو، کو یکساں مواقع دستیاب کرانے کی کوشش کی ہے۔ یہ صرف مناسب سہولت اور خودانضباطی  کے لئے ہے اور اس کے پس پشت او ٹی ٹی پلیٹ فارموں کو کنٹرول کرنے کا ارادہ نہیں ہے۔
کووڈ کی وبا کے دوران حکومت کے ڈیجیٹل میڈیا پر مبنی کام کاج کو یاد کرتے ہوئے مرکزی وزیر نے کہا کہ فیصلے لینے میں کسی طرح کی تاخیر نہ ہو، اس کو یقینی بنانے کے لئے 50 سے زیادہ کابینہ کی میٹنگ ورچول طریقے سے ہوئی تھی۔
جناب جاوڈیکر نے کہا کہ مرکزی حکومت کی متعدد فلاحی اسکیموں کے تحت ڈی بی ٹی  کے توسط سے 35 کروڑ لوگوں کو 13 لاکھ کروڑ روپئے سے زیادہ کی رقم منتقل کی گئی۔ انھوں نے کہا کہ ’’12.30 کروڑ کسانوں کو کسی طرح کی گڑبڑی کے بغیر براہ راست اپنے کھاتوں میں رقم موصول ہوئی‘‘۔
مرکزی وزیر نے کہا کہ ’’ایک وقت تھا جب ہمیں اپنے خرید کے لئے نقدی کا استعمال کرنا ہوتا تھا لیکن اب ہم نے بڑی مقدار میں ادائیگی کے ڈیجیٹل ذرائع کا استعمال شروع کردیا ہے، جو کافی آسان بھی ہے۔ اب یہ ہماری زندگی کا حصہ بن گیا ہے، یہاں تک کہ سبزی فروش بھی ڈیجیٹل ادائیگی کی سہولت کے لئے ایک کیوآر کوڈ بھی رکھتا ہے۔‘‘ مرکزی وزیر نے دکشا پلیٹ فارم  کی مثال پیش کرتے ہوئے ڈیجیٹل خواندگی کی اہمیت اور اس کی حوصلہ افزائی کی سمت میں کی جارہی کوششوں کو اجاگر کیا۔
انھوں نے کہا کہ ’’وبا کے دوران ہم نے لوگوں کی تفریح کے بارے میں سوچا، لہٰذا ہم نے دوردرشن کے پرانے سیریل جیسے رامائن اور مہابھارت کو نشر کرنے کا فیصلہ کیا جنھیں ریکارڈ تعداد میں ناظرین میسر آئے تھے۔‘‘
کنکلیو کے موضوع ’’میرا مہاراشٹر، ڈیجیٹل مہاراشٹر‘‘ کے بارے میں اظہار خیال کرتے ہوئے جناب جاوڈیکر نے کہا کہ ڈیجیٹل دنیا کسی بھی شکل میں طبعی حدود سے آگے نکل چکی ہے اور انھوں نے صحیح مقصد سے نئی تکنیک کو اپنانے کے لئے مہاراشٹر کی ستائش کی۔
اس موقع پر موجود دیگر معززین میں اداکار شریئس تلپڑے اور گلوبل ٹیچر ایوارڈ حاصل کرنے والے ماہر تعلیم رنجیت سنگھ دیسالے، مرکزی وزیر کے ساتھ اسٹیج پر موجود تھے۔
وزارت ماہی پروری، مویشی پروری و ڈیری
جانوروں کے خلاف جرائم
نئی دہلی:03؍اگست2021:
حکومت کسی بھی طرح کے جرم کا کوئی ریکارڈ نہیں رکھتی، تاہم اینمل ویلفیئر بورڈ آف انڈیا جانوروں کے ساتھ ہونے والے بے رحمانہ سلوک کی شکایات کے اعدادو شمار رکھتا ہے۔ اس کے ساتھ ساتھ وِلڈ لائف کرائم بیورو جنگلی حیات تحفظاتی ایکٹ 1972 کی خلاف ورزی سے متعلق معاملات دیکھتا ہے۔
جانوروں کے ساتھ ہونے والے بے رحمانہ سلوک کے اعدادوشمار متعلقہ ریاستوں اور مرکز کے زیر انتظام علاقوں کی قانون نافذ کرنے والی اتھارٹی تیار کرتی ہے۔علاوہ ازیں جانوروں کی بہبودسے متعلق بورڈ اپنی جو سالانہ رپورٹ شائع کرتا ہے، اس میں نہ صرف جانوروں کے ساتھ ہونے والے بے رحمانہ سلوک کی شکایات کی تفصیل ہوتی ہے، بلکہ اُن شکایات پر کیا کارروائی ہوئی، اس کی تفصیل بھی دی جاتی ہے۔جانوروں کی بہبود سے متعلق بورڈ کے ذریعے جانوروں کے ساتھ ہونے والے بے رحمانہ سلوک سے متعلق جو شکایات موصول ہوتی ہیں، ضروری کارروائی کےلئے وہ انہیں متعلقہ ریاستوں اور مرکز کے زیر انتظام علاقوں کی انتظامیہ کو بھیج دیتا ہے۔
16-2015ء سے لے کر اب تک جو شکایات ریاستوں اور مرکز کے زیر انتظام علاقوں کو کارروائی کے لئے بورڈ کے ذریعے بھیجی گئیں، اس کی تفصیل ذیل میں دی جارہی ہیں:
|
|
نمبرشمار
|
|
سال
|
|
بے رحمانہ سلوک کے معاملے جو ریاستوں اور مرکز کے زیر انتظام علاقوں کو ارسال کی گئیں
|
|
1
|
|
2014-15
|
|
155
|
|
2
|
|
2015-16
|
|
228
|
|
3
|
|
2016-17
|
|
256
|
|
4
|
|
2017-18
|
|
225
|
|
5
|
|
2018-19
|
|
144
|
|
6
|
|
2019-20
|
|
300
|
|
7
|
|
2020-21
|
|
383
|
|
8
|
|
2021-22
|
|
210
انڈین اینمل ویلفیئر بورڈ ایک بااختیار ادارہ ہے۔ یہ جانوروں کے ساتھ ہونے والے بے رحمانہ سلوک سمیت جانوروں کی فلاح سے متعلق ایشوز پر مرکز اور ریاستی سرکاروں کے لئے ایک مشاورتی اکائی بھی ہے۔
ہندوستان کے آئین کی ساتویں فہرست کے مطابق قوانین پر عمل آوری ریاستی سرکاروں کی اولین فرض ہے۔ ریاستی سرکار جرائم کو روکے گی،اس کا پتہ لگائے گی ، اندراج کرے گی اور جانچ کے ساتھ مجرموں پر مقدمہ چلائیں گی۔اے ڈبلیو بی آئی جانوروں کے ساتھ ہونے والے بے رحمانہ سلوک کو روکنے اور جانوروں کے ساتھ ہونے والے بے رحمانہ سلوک کی روک تھام سے متعلق ضابطہ 1960 اور اس کے قوانین کے التزامات کو مؤثر طریقے سے لاگو کرنے کےلئے ریاستی سرکاروں؍ مرکز کے زیر انتظام ریاستوں کو مستقل طور سے خطوط لکھتا رہتا ہے۔
اے ڈبلیو بی آئی وقت وقت پر موصولہ شکایات سے متعلق ریاستی سرکاروں؍ مرکز کے زیر انتظام ریاستوں کو نہ صرف خطوط ارسال کرتا ہے، بلکہ اُن سے قانون کے مطابق مجرموں کے خلاف ضروری کارروائی کرنے کی گزارش بھی کرتا ہے۔جانوروں کو غیر ضروری طریقے سے دکھ یا تکلیف پہنچانے کے عمل کو روکنے کےلئے ہر ضلع میں پشو کلیان بورڈ اور ضلع سطح پر سوسائٹی ٹو پریوینشن آف کریولٹی ٹو انیمل بھی موجود ہیں۔
اے ڈبلیو بی آئی کے اپنے نمبر یعنی 09650609880اور ای-میل آئی ڈیanimalwelfareboard[at]gmail[dot]com پر بھی جانوروں کے ساتھ بے رحمانہ سلوک ؍جانوروں کی بہبود سے متعلق دیگر ایشوز پر فوری ضروری مدد کے لئے اپنی شکایات درج کرائی جاسکتی ہیں۔
یہ اطلاع آج لوک سبھا میں ماہی گیری ، مویشی پروری اور ڈیری کے مرکزی وزیر جناب پرشوتم روپالا نے ایک سوال کے تحریری جواب میں دی۔
وزیراعظم کا دفتر
وزیراعظم نریندرمودی 13 مئی کو مدھیہ پردیش اسٹارٹ اپ کنکلیو کے دوران مدھیہ پردیش اسٹارٹ اپ پالیسی کا آغاز کریں گے
وزیراعظم ، جناب نریندرمودی 13مئی ، 2022کو شام 7بجے ویڈیو کانفرنسنگ کے ذریعہ اندورمیں ہونے والی مدھیہ پردیش اسٹارٹ اپ کنکلیو کے دوران مدھیہ پردیش اسٹارٹ اپ پالیسی کاآغاز کریں گے اور اسٹارٹ اپ کمیونٹی سے خطاب کریں گے۔ وہ مدھیہ پردیش اسٹارٹ اپ پورٹل کا بھی آغاز کریں گے جواسٹارٹ اپ ایکونظام کو فروغ دینے میں مدد گارثابت ہوگی اور اسٹارٹ اپ ایکونظام کے لئے سہولت پیداکرے گی ۔
مدھیہ پردیش اسٹارٹ اپ کنکلیو میں حکومت اورپرائیویٹ سیکٹرکے پالیسی سازوں ، اختراع کاروں ، صنعت کاروں ، ماہرین تعلیم، صنعت کاروں ، سرپرستوں اور دیگرشراکت داروں سمیت اسٹارٹ اپ ایکونظام کے مختلف کردار شرکت کریں گے ۔ اس میں مختلف اجلاس ہوں گے جس میں اسپیڈ مینٹرنگ اجلاس بھی شامل ہے، جہاں اسٹارٹ اپس تعلیمی اداروں کے سربراہان کے ساتھ مذاکرات کرے گا۔ اسٹارٹ اپ اسپیس؛ کس طرح اسٹارٹ اپ سیشن شروع کیاجائے ، جہاں اسٹارٹ اپس کو پالیسی سازوں کے ذریعہ رہنما ئی حاصل ہوگی :فنڈنگ سیشن ، جہاں صنعت کاروں مختلف فنڈنگ طریقہ کارکے بارے میں سیکھیں :پچنگ سیشن ،جہاں اسٹارٹ اپس سرمایہ کاروں کے ساتھ اشتراک کے لئے مواقع حاصل کریں گے اورفنڈنگ کے لئے اپنے نظریات پیش کریں گے۔اورایکونظام سپورٹ سیشن ، جہاں شرکاء برانڈویلیو کے بارے میں سیکھیں گے اورریاست میں اسٹارٹ اپ ایکونظام کو فروغ دیں گے ۔ تقریب کے مقام پر ایک اسٹارٹ اپ ایکسپو ڈس پلیئنگ نئے رجحانات اور اختراعات کی نمائش کی جائیگی ۔
وزارت دفاع
بھارتی فوج کے انجینئروں نے کووڈ کے مریضوں کے لئے مائع آکسیجن کو کم دباؤ والی آکسیجن گیس میں عمدہ طریقے سے تبدیل کرنے کے لئے ایک حل دریافت کیا
نئی دہلی، 19/مئی2021 ۔ کووڈ کی دوسری لہر کے نتیجے میں بھارت میں آکسیجن اور آکسیجن سلنڈروں کی غیرمعمولی مانگ کی صورت حال پیش آئی۔ چونکہ آکسیجن کا نقل و حمل مائع شکل میں کرایوجینک ٹینکوں میں ہوتا ہے، اس لئے مائع آکسیجن کو تیزی کے ساتھ آکسیجن گیس میں تبدیل کرنا اور مریضوں کے بیڈ پر ان کی دستیابی کو یقینی بنانا کووڈ مریضوں کا علاج کرنے والے سبھی اسپتالوں کے لئے ایک اہم چیلنج ثابت ہوا۔
میجر جنرل سنجے ریہانی کی ماتحتی میں بھارتی فوج کے انجینئروں پر مشتمل ایک ٹیم نے اس چیلنج کا حل تلاش کرنے کے لئے ایک پہل کی۔ گیس سلنڈروں کے استعمال کے بغیر آکسیجن کی دستیابی کو یقینی بنانے کے لئے ایک اختراع کے جلد از جلد نفاذ کے لئے ایک اختصاص یافتہ ٹاسک فورس کو تیزی کے ساتھ لگایا گیا، تاکہ سلنڈروں کو بار بار بھرنے کی مشقت سے بچا جاسکے۔
سات دنوں سے بھی زیادہ وقت تک سی ایس آئی آر اور ڈی آر ڈی او کے ساتھ راست صلاح و مشورے سے ویپورائزرس، پی آر وی اور مائع آکسیجن سلنڈروں کا استعمال کرتے ہوئے اس کا ایک حل دریافت کیا گیا۔ کووڈ کے مریض کے بیڈ پر مطلوبہ دباؤ اور درجہ حرارت پر مائع آکسیجن کی آکسیجن گیس میں مسلسل تبدیلی کو یقینی بنانے کے لئے ٹیم نے کم صلاحیت  کے از خود دباؤ ڈال سکنے والے مائع آکسیجن سلنڈر کو خاص طور سے ڈیزائن کئے گئے ویپورائزر اور راست استعمال کرنے کے لائق آؤٹ لیٹ دباؤ  کے توسط سے درکار لیک پروف  پائپ لائن اور پریشر والوو کو استعمال میں لانے کا کام کیا۔
چالیس کووڈ بیڈ کے لئے دو سے تین دن کی مدت تک آکسیجن گیس فراہم کرنے کی اہلیت رکھنے والے دو مائع سلنڈر والے پروٹوٹائپ کو دہلی کینٹ کے بیس اسپتال میں فعال کیا گیا۔ ٹیم نے اسپتالوں میں مریضوں کو ایک جگہ سے دوسری جگہ تک لے جانے جیسی ضرورتوں کی تکمیل کے لئے ایک موبائل ورژن کا بھی تجربہ کیا ہے۔ یہ سسٹم اقتصادی نقطہ نظر سے قابل عمل ہے اور استعمال کے اعتبار سے محفوظ ہے، کیونکہ یہ پائپ لائن یا سلنڈروں میں گیس کے اعلیٰ دباؤ کو دور کرتا ہے اور اسے چلانے کے لئے بجلی کی سپلائی کی کوئی ضرورت نہیں ہوتی ہے۔ یہ سسٹم متعدد مقامات پر لگانے کے لئے تیزی سے تیار کیا جاسکتا ہے۔
یہ اختراع پیچیدہ مسائل کے سہل اور عملی حل میں اختراعاتی حل کو فروغ دینے کے تئیں بھارتی فوج کی عہد بستگی کی ایک مثال ہے۔ بھارتی فوج کووڈ-19 کے خلاف اس جنگ میں ملک کے ساتھ مضبوطی سے کھڑی ہے۔
قانون اور انصاف کی وزارت
جسٹس شرد اروند بوبڈے ہندوستان کے اگلے چیف جسٹس ہوں گے
نئی دہلی،28/ اکتوبر۔صدرجمہوریہ ہند نے سپریم کورٹ کے جج جناب شرد اروند بوبڈے کو سپریم کورٹ کا اگلا چیف جسٹس مقرر کیا ہے وہ 18 نومبر 2019 سے اپنی نئی ذمہ داری سنبھالیں گے۔
جسٹس شرد اروند بوبڈے 12 اپریل 2013 سے سپریم کورٹ کے جج کی حیثیت سے خدمات انجام دے رہے ہیں۔ اس سے پہلے انہوں نے 16 اکتوبر 2012 کے بعد تقریباً 6 ماہ کے لئے مدھیہ پردیش ہائی کورٹ کے چیف جسٹس کی حیثیت سے خدمات انجام دی ہیں۔وہ 29 مارچ 2000 سے بامبے ہائی کورٹ کے ایڈیشنل جج بھی رہے ہیں اور 28 مارچ 2002 سے مستقل جج ہیں۔
جسٹس بوبڈے 24 اپریل 1956 کو پیدا ہوئے تھے۔انہوں نے 13 ستمبر 1978 کو ایک وکیل کی حیثیت سے اپنی پریکٹس شروع کی تھی۔انہوں نے ناگپور میں ہائی کورٹ کی بنج اور ناگپور میں ڈسٹرکٹ کورٹ میں اپنی پریکٹس شروع کی تھی۔ وہ وقتاً فوقتاً بامبے میں ہائی کورٹ میں بھی وکیل کی حیثیت سے خدمات انجام دیتے رہے اور وہ سول ، آئینی، لیبر، کمپنی، الیکشن اور ٹیکس کے معاملات میں سپریم کورٹ میں بھی پریکٹس کرتے رہے۔ انہیں آئینی، انتظامی، کمپنی، ماحولیات اور چناؤ قوانین میں خاص مہارت حاصل ہے۔
وزارت دفاع
فوج کے بینڈ سمفنی کے ’’ایک شام دیش کے نام‘ کا پندرہ اکتوبر کو نئی دہلی میں انعقاد، جس میں شہید سورماؤں کو خراج عقیدت پیش کیا جائے گا اور افواج کے درمیان اتحاد کو اجاگر کیا جائے گا
وزیر دفاع جناب راج ناتھ سنگھ مہمان خصوصی ہوں گے
مسلح افواج کے بینڈ سمفنی کے ’ایک شام دیش کے نام‘ پروگرام کا انعقاد پندرہ اکتوبر 2022 کو ہیڈ کوارٹر، انٹیگریٹڈ ڈیفنس اسٹاف کے زیر اہتمام کیا جائے گا۔ وزیر دفاع جناب راج ناتھ سنگھ اس پروگرام میں مہمان خصوصی ہوں گے۔ چیف آف ڈیفنس اسٹاف جنرل انل چوہان، سروس سربراہان اور دیگر فوجی اور سول افسران اور اہلکاروں کے خاندان والے بھی اس موقع پر موجود ہوں گے۔ تینوں افواج کے مابین اتحاد اور یکجہتی کی علامت یہ پروگرام ایچ کیو، آئی ڈی ایس کے ذریعہ آزادی کا امرت مہوتسو تقریبات کے حصے کے طور پر جاری سلسلہ ہے۔ اس کا مقصد یہ ہے کہ تینوں افواج کے مابین اتحاد اور یکجہتی کو اجاگر کیا جائے، مسلح افواج کے جنگی سورماؤں کو خراج عقیدت پیش کیا جائے اور فوج کا حوصلہ بلند کیا جائے۔
پروگرام کے دوان فوجی بینڈ تینوں افواج میں اتحاد کو اجاگر کرنے کے لئے حب الوطنی کی دھنیں بجائے گا۔ جن گانوں کو شامل کیا گیا ہے ان میں ’’سارے جہاں سے اچھا‘‘ اے میرے وطن کے لوگو، وندے ماترم اور ’’ماں تجھے سلام‘‘شامل ہیں۔
امور صارفین، خوراک اور عوامی تقسیم کی وزارت
این ایف ایس اے – محکمہ خوراک اور عوامی تقسیم کے تحت صحیح مستفدین کی نشاندہی کرنے کے لئے 2013 سے ابتک 4.39 کروڑ فرضی راشن کارڈ رد کئے گئے
رد کئے گئے راشن کارڈ کی جگہ پر حقیقی اور صحیح طور پر اہل مستفدین / گھروں کو نئے راشن کارڈ لگاتار جاری کئے جارہے ہیں
نئی دہلی، 06 /نومبر 2020 : ٹارگیٹڈ پبلک ڈسٹری بیوشن سسٹم  کو جدید بنانے اور راشن کارڈ / مستفدین کے ڈیٹابیس کے ڈیجیٹائزیشن ، آدھار سے جوڑنے ، نااہل / فرضی راشن کارڈوں کی نشاندہی کرنے ، ڈیجیٹائز کئے گئے ڈیٹا کی دوبارہ نقل ، مستفدین کی ہجرت / اموات کے معاملے میں شفافیت اور اثرانگیزی کو بہتر کرنے کے لئے ملک بھر میں چلائی جارہی ٹکنالوجی پر مبنی پی ڈی ایس اصلاحات کے تحت اور این ایف ایس اے کے نفاذ کے دوران ریاستی / مرکز کے زیرانتظام علاقوں کی حکومتوں کے ذریعہ 2013 سے 2020 کے دوران ابتک کل 4.39 کروڑ نااہل / فرضی راشن کارڈوں کو رد کردیا گیا ہے۔
مزید برآں ، این ایف ایس اے کے ذریعہ جاری کئے گئے کوٹہ کا استعمال نشانزد کئے گئے صحیح مستفدین کے لئے متعلقہ ریاستوں / مرکز کے زیرانتظام علاقوں کے ذریعہ لگاتار کیا جارہا ہے۔ اس کے تحت دیگر حقیقی اور صحیح طریقہ سے اہل مستفدین / گھروں کو نئے راشن کارڈ جاری کیے جارہے ہیں۔
این ایف ایس اے کے تحت 81.35 کروڑ لوگوں کو رعایتی اناج فراہم کئے جارہے ہیں ۔ یہ تعداد مردم شماری 2011 کے مطابق ملک کی کل آبادی کا دو تہائی ہے۔ فی الحال ملک کے 80 کروڑ سے زیادہ افراد ماہانہ بنیاد پر این ایف ایس اے کے تحت ،مرکز کے ذریعہ طےکردہ رعایتی قیمت یعنی بالترتیب 03 روپئے ، 02 روپئے اور 01 روپئے فی کلو کے حساب سے اناج  حاصل کررہے ہیں۔
وزارتِ تعلیم
وزیر اعظم کل وارانسی میں این ای پی کے نفاذ سے متعلق اکھل بھارتیہ شکشا سماگم کا افتتاح کریں گے
این ای پی 2020 کے تحت مختلف اقدامات پر کامیاب عمل درآمد کے بعد ،300سے زیادہ وائس چانسلر ،ایچ ای آئی ڈائریکٹرز ،ماہرین تعلیم اسے مزید آگے لے جانے پر غورو خوض کریں گے
کانفرنس میں اعلیٰ تعلیم کے لئے بھارت کے وسیع ترنظریہ اور از سر نو عہد بستگی سے متعلق وارانسی اعلامیہ منظور کیا جائے گا
وزیر اعظم جناب نریند رمودی کل وارانسی میں ایک تین روزہ اکھل بھارتیہ شکشا سماگم کا افتتاح کریں گے۔یونیورسٹی گرانٹس کمیشن اور بنارس ہندو یونیورسٹی کے اشتراک سے وزارت تعلیم کے ذریعہ منعقد ہونے والے اس سہ روزہ سیمینار میں 300 سے زیادہ وائس چانسلر ،سرکاری اور پرائیویٹ یونیورسٹیوں کے ڈائریکٹرز ،ماہرین تعلیم ،پالیسی ساز اور صنعتی نمائندے بھی شرکت کریں گے ۔وہ اس بات پر غور وخوض کریں گے کہ گذشتہ دو سال میں بہت سے اقدامات کے کامیاب نفاذ کے بعد ملک بھر میں قومی تعلیمی پالیسی 2020 کے نفاذ کو کیسے آگے بڑھایا جائے ۔اترپردیش کی گورنر آنندی بین پٹیل ،اترپردیش کے وزیر اعلیٰ یوگی آدتیہ ناتھ اور مرکزی وزیر تعلیم جناب دھرمیندر پردھان اس میں شرکت کریں گے۔
یہ کانفرنس معروف بھارتی اعلیٰ تعلیمی اداروں  کے لئے ایک پلیٹ فارم فراہم کرےگی جس میں وہ قومی پالیسی 2020 کے نفاذ میں حکمت عملیوں ،کامیابی کی داستانوں اور بہترین طور طریقوں پر تبادلہ خیال ، غوروخوض اور نظریات کو مشترک کرسکیں گے۔وزارت نےیو جی سی اوراےآئی سی ٹی ای کے ساتھ مل کر کئی پالیسی اقدامات کئے ہیں جن میں اکیڈمک بینک آف کریڈٹ، ملٹیپل انٹری ایگزٹ، ملٹی ڈسپلنرٹی اور اعلیٰ تعلیم میں لچک، آن لائن اوراوپن فاصلاتی تعلیم کے فروغ کے مقصد سے ضوابط،قومی نصاب کے فریم ورک کو عالمی معیارات کے ساتھ ہم آہنگ کرنے کے لیے نظر ثانی کرنے،کثیر لسانی اور ہندوستانی نالج سسٹمزکو فروغ دینا اور دونوں کو تعلیمی نصاب کا حصہ بنانا، ہنر مندی کی تعلیم کو مرکزی دھارے میں لانا اورتاحیات سیکھنے کو فروغ دینا شامل ہیں۔ بہت سی یونیورسٹیاں پہلے ہی اصلاحاتی عمل میں شامل ہو چکی ہیں، لیکن ابھی بھی بہت سی ایسی ہیں جنہیں تبدیلیوں کو اپنانا اور ان کے مطابق خود کو ڈھالنا ہے۔ چونکہ ملک میں اعلیٰ تعلیمی ماحولیاتی نظام مرکز، ریاستوں اور نجی اداروں پر محیط ہے، پالیسی کے نفاذ کو مزید آگے لے جانے کے لیے وسیع مشاورت کی ضرورت ہے۔ علاقائی اور قومی سطح پر مشاورت کا یہ سلسلہ جاری ہے۔ عزت مآب وزیر اعظم نے گزشتہ ماہ ہماچل پردیش کے دھرم شالہ میں چیف سکریٹریوں کے ایک سیمینار سے خطاب کیا تھاجہاں ریاستوں نے اس معاملے پر اپنے نظریات کو مشترک کیا ۔ وارانسی شکشا سماگم اس سلسلے میں مشاورت کی کڑی کا اگلا پروگرام ہے۔
7 سے 9 جولائی یعنی تین دن تک کئی اجلاس میں کثیر مضامین اور جامع تعلیم، ہنر مندی کے فروغ اور روزگار، ہندوستانی نالج سسٹم،تعلیم کی بین الاقوامی بنانے، ڈیجیٹل امپاورمنٹ اور آن لائن تعلیم، تحقیق، اختراع اورآنترپرینیورشپ،کوالٹی ، رینکنگ اور ایکریڈیشن، مساوی اورشمولیت پر مبنی تعلیم،معیاری تعلیم کے لیے اساتذہ کی صلاحیت کی صلاحیت سازی پر تبادلہ خیال ہوگا۔
توقع ہے کہ چوٹی کانفرنس فکر انگیز بات چیت کے لیے ایک پلیٹ فارم مہیا کرے گی جو روڈ میپ اور نفاذ کی حکمت عملیوں کو واضح کرے گی ، علم کے تبادلے کو فروغ اور بین مضامین مباحثے کے ذریعہ نیٹ ورکس قائم کرےگی اور تعلیمی اداروں کو درپیش چیلنجوں پر تبادلہ خیال اور ان سے متعلق حل پیش کرےگی۔
اکھل بھارتیہ شکشا سماگم کی اہم خصوصیت میں اعلیٰ تعلیم سے متعلق وارانسی اعلامیہ کو اپنانا ہوگا۔ جو کہ ہندوستان کے وسیع ترنظریہ اور از سر نو عہد بستگی کو پیش کرےگا تاکہ اعلیٰ تعلیمی نظام کے اہداف کے حصول میں مدد مل سکے۔